નવી દિલ્હી: ઉત્તર પ્રદેશ અને બીજાં રાજ્યોમાં ભાજપના વિજય બાદ કેન્દ્ર સરકાર આર્થિક સુધારાને વેગ આપશે તો જીડીપી ગ્રોથ ૧૦ ટકા સુધી પહોંચી જશે એવું અગ્રણી અર્થશાસ્ત્રીઓ અને નિષ્ણાતોનું માનવું છે. કોટક મ્યુચ્યુઅલ ફંડના એમડી નિલેશ શાહે એક મુલાકાતમાં જણાવ્યું હતું કે જો ઝડપથી સુધારાની પ્રક્રિયા જારી રહેશે તો દેશનો ગ્રોથ વર્તમાન સાત ટકાથી વધીને ૧૦ ટકા થઇ જશે. અલબત્ત બેન્કોએ તે અગાઉ એનપીએની સમસ્યા ઉકેલવી પડશે.